Na podlagi 8. člena Zakona o volilni in referendumski kampanji (Uradni list RS, št. 41/07, 103/07-ZPoIS-D, 105/08-odl.US, 11/11, 28/11-odl.US, 98/13, 8/15) ter 30. člena Statuta Občine Bled (Ur. list RS, št. 76/09-UPB, 87/12 in 30/17) Župan Občine Bled, Cesta svobode 13, 4260 Bled objavlja  

POGOJE
ZA PRIDOBITEV PRAVICE DO BREZPLAČNE UPORABE PLAKATINH MEST V ČASU VOLILNE KAMPANJE ZA VOLITVE POSLANCEV V DRŽAVNI ZBOR RS 

1.	Občina Bled ponuja organizatorjem predvolilne kampanje brezplačno uporabo plakatnih mest za lepljenje in nameščanje plakatov z volilnimi sporočili, v času volilne kampanje za redne volitve poslancev v Državni zbor RS, ki bodo v nedeljo 24. aprila 2022.

2.	Občina Bled poziva organizatorje volilne kampanje, da najkasneje do vključno srede, 16. marca 2022 pošljejo pisne vloge na naslov: Občina Bled, Cesta svobode 13, 4260 Bled ali po elektronski pošti na naslov: obcina@bled.si. 

3.	Zaradi zagotovitve enakopravnosti pri lepljenju in nameščanju plakatov bo župan Občine Bled imenoval komisijo, ki bo na podlagi vrstnega reda prejetih prijav organizatorjem volilne kampanje določila enako število plakatnih mest in kraj namestitve plakatov.

4.	Na dodeljenih plakatnih mestih bosta plakate nameščala izvajalca plakatiranja v Občini Bled. Plakatna mesta bodo razdeljena posameznim strankam glede na število vloženih vlog. Vsem strankam bo dodeljeno enako število mest za plakatiranje. 

5.	Za uporabo plačljivih plakatnih mest, ki jih nudita izvajalca plakatiranja v Občini Bled, se organizatorji volilne kampanje in izvajalca dogovorijo sami. 

6.	Plakatiranje na ostalih mestih je dovoljeno s soglasjem lastnika oziroma upravljalca reklamnih tabel, stavb, drugih objektov in zemljišč. 

Številka: 041-3/2022-2  
Datum: 16. 2. 2022
                                                      ŽUPAN
                                                    JANEZ FAJFAR, l. r.